Heart-Shaped Box
Heart-Shaped Box is in nûmer dat oarspronklik opnaam is troch Nirvana yn febrewaris 1993 en útbrocht op it tredde en lêste studio-album fan Nirvana In Utero út itselde jier. Heart-Shaped Box is it tredde nûmer op it album en waard op 30 augustus 1993 útbrocht as earste single fan it tredde  album.

Oer it nûmer
Heart-Shaped Box waard begjin 1992 skreaun troch Kurt Cobain, mar kaam pas yn febrewaris 1993 by de opnamen fan In Utero ree.

Oer de fideoklip
De fideoklip foar Heart-Shaped Box wie de iennige fideoklip makke foar In Utero, en de lêste fideo útbrocht troch de band. Nettsjinsteande dat er kontakt wie mei regiseur Kevin Kerslake, dy't ek al fjouwer oare fideoklips foar de band regissearre hie, en der ek al sênes taret wiene, waarden der gjin konkrete ôfspraken makke foar de opnamen, en ein augustus besleat Nirvana dan ek, om yn stee fan in fideoklip fan Kerslake, gear te wurkjen mei de Nederlânske fotograaf en regisseur Anton Corbijn.

De fideoklip foar Heart-Shaped Box waard filme op 31 augustus en 1 septimber yn de Raleigh Studios yn Los Angeles. Nirvana hie frege om de fideo yn Technicolor op te nimmen, mar op de ien of oare wize wie dat net mooglik; miskien wie it hiele systeem ferkocht oan Sina of sokssawat. "Yn stee dêrfan kamen Corbijn en syn produsint op it idee om de fideo yn kleur op te nimmen, dizze dêrnei om te setten yn swart-wyt en elk frame mei de hân ynkleurje te litten." It proses duorre wiken en late ta de wûnderlike kleuren fan 'e fideoklip.

Nei de release fan de fideo yn de hjerst fan 1993 klage regisseur Kevin Kerslake Nirvana oan fanwegen skeining fan it auteursrjocht. De saak waard bûten de rjochtbank besljochte.

Muzikanten
 Kurt Cobain – Sang & Gitaar
 Krist Novoselic – Bas
 Dave Grohl – Drums

Liet fan Nirvana
Ingelsktalich liet
Single út 1993
Grungeliet